CELEX: 62014TN0713
Language: et
Date: 2014-10-10 00:00:00
Title: Kohtuasi T-713/14: 10. oktoobril 2014 esitatud hagi — IPSO versus EKP

1.12.2014   
            
            
               ET
            
            
               Euroopa Liidu Teataja
            
            
               C 431/39
            
         10. oktoobril 2014 esitatud hagi — IPSO versus EKP
   (Kohtuasi T-713/14)
   (2014/C 431/62)
   Kohtumenetluse keel: prantsuse
   
      Pooled
   
   
      Hageja: Saksa Liitvabariigis töötavate Euroopa Liidu ja rahvusvaheliste institutsioonide teenistujate organisatsioon (IPSO) (Frankfurt Maini ääres, Saksamaa) (esindaja: advokaat L. Levi)
   
      Kostja: Euroopa Keskpank (EKP)
   
      Nõuded
   
   Hageja palub Üldkohtul:
   
               —
            
            
               tühistada EKP juhatuse 30. mai 2014. aasta otsus, mis tehti avalikult teatavaks 16. juulil 2014 ning milles määrati teatud ajutiste teenistujate, kes täidavad sekretäri ja administratiivülesandeid, lepingute maksimaalseks pikkuseks kaks aastat;
            
         
               —
            
            
               mõista kostjalt välja hüvitis moraalse kahju tekitamise eest summas, mis on ex aequo ja bono15  000 eurot;
            
         
               —
            
            
               mõista kostjalt välja kõik kohtukulud.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et rikutud on õigust teabele ja hagejaga konsulteerimisele, mis on ette nähtud Euroopa Liidu põhiõiguste harta artiklis 27 ja direktiivis 2002/14 (1) ning mida on täpsustatud ja rakendatakse raamlepingus tunnustamise ja teabe jagamise ning konsulteerimise kohta ning 2014. aasta jaanuaris EKP ja IPSO sõlmitud ad hoc lepingus, millega luuakse ajutiste teenistujate töögrupp, ning teiseks, et rikutud on neidl lepinguid.
            
         
               2.
            
            
               Teine väide, et rikutud on õigust heale haldusele ning eelkõige on rikutud õigust olla ära kuulatud ning õigust tutvuda teabega — menetlusõigusi, mis on ette nähtud Euroopa Liidu põhiõiguste harta artiklis 41.
            
         
      (1)  Euroopa Parlamendi ja nõukogu 11. märtsi 2002. aasta direktiiv 2002/14/EÜ, millega kehtestatakse töötajate teavitamise ja nõustamise üldraamistik Euroopa Ühenduses – Euroopa Parlamendi, nõukogu ja komisjoni ühisdeklaratsioon töötajate esindamise kohta (ELT L 80, lk 29; ELT eriväljaanne 05/04, lk 219).